CELEX: 62019TN0648
Language: et
Date: 2019-09-26 00:00:00
Title: kohtuasi T-648/19: 26. septembril 2019 esitatud hagi – Nike European Operations Netherlands ja Converse Netherlands versus komisjon

9.12.2019   
            
            
               ET
            
            
               Euroopa Liidu Teataja
            
            
               C 413/57
            
         
      26. septembril 2019 esitatud hagi – Nike European Operations Netherlands ja Converse Netherlands versus komisjon
      (kohtuasi T-648/19)
      (2019/C 413/69)
      Kohtumenetluse keel: inglise
      
         Pooled
      
      
         Hagejad: Nike European Operations Netherlands BV (Hilversum, Madalmaad) ja Converse Netherlands BV (Amsterdam, Madalmaad) (esindajad: advokaadid R. Martens ja D. Colgan)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada tervikuna vaidlustatud algatamisotsus, s.o komisjoni 10. jaanuari 2019. aasta otsus algatada ametlik uurimismenetlus riigiabi asjas SA.51284 (2018/NN) – Madalmaad – Võimalik riigiabi äriühingule Nike (1); ja
               
            
                  —
               
               
                  mõista kõik käesoleva menetlusega seotud kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kolm väidet.
      
                  1.
               
               
                  Esimene väide, et vaidlustatud abimeetmete iseloomu kohta antud eelhinnang on õigusnormidega vastuolus, kuna rikuti ELTL artikli 107 lõiget 1 ja artikli 108 lõiget 2, nõukogu 13. juuli 2015. aasta määruse (EL) nr 2015/1589 (2), millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 1 punkte d ja e ning artikli 6 lõiget 1, Euroopa Liidu põhiõiguste harta artikli 41 lõikeid 1 ja 2 ning hea halduse ja võrdse kohtlemise põhimõtteid.
               
            
                  2.
               
               
                  Teine väide, et ei ole piisavalt põhjendatud järeldust, et vaidlustatud meetmed vastavad kõikidele riigiabi koosseisu elementidele, eelkõige selles osas, miks neid tuleb käsitada valikulistena, mistõttu rikuti ELTL artikli 107 lõiget 1, artikli 108 lõiget 2 ja artikli 296 lõiget 2, Euroopa Liidu põhiõiguste harta artikli 41 lõiget 1 ja sama artikli lõike 2 punkti c ning nõukogu 13. juuli 2015. aasta määruse (EL) nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 6 lõiget 1.
               
            
                  3.
               
               
                  Kolmas väide, et enneaegselt ametliku uurimise alustamisega, seejuures riigiabi esinemist piisavalt põhjendamata, kuigi esialgse uurimise jätkamiseks ei esinenud raskusi, rikuti ELTL artikli 296 lõiget 2, Euroopa Liidu põhiõiguste harta artikli 41 lõiget 1 ja sama artikli lõike 2 punkti c ning nõukogu 13. juuli 2015. aasta määruse (EL) nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 6 lõiget 1 ja artikli 7 lõiget 1.
               
            
         (1)  ELT 2019, C 226, lk 31.
      
         (2)  Nõukogu 13. juuli 2015. aasta määrus (EL) nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).